|  |  |  |
| --- | --- | --- |
| **QAZAQSTAN RESPÝBLIKASY** **ÁDILET MINISTRLIGI** | Описание: 800px-Emblem_of_Kazakhstan_3d.png | **МИНИСТЕРСТВО ЮСТИЦИИ****РЕСПУБЛИКИ КАЗАХСТАН** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **010000, Nur-Sultanqalasy,****«Mınıstrlikterúıi», MáńgilikEldańǵyly, 8****tel. 8 (7172) 74-07-97, faks: 8 (7172) 74-09-54****e-mail:****kanc@adilet.gov.kz** |  | **010000, город Нур-Султан,** **«Дом министерств», проспект Мәңгілік Ел, 8****тел.8 (7172) 74-07-97, факс: 8 (7172) 74-09-54****e-mail:** **kanc@adilet.gov.kz** |
| **\_\_\_\_\_\_\_\_\_\_\_\_№\_\_\_\_\_\_\_\_\_\_\_\_\_\_\_\_\_\_\_****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |  |  |

**Республикалық адвокаттар алқасы**

**Республикалық Заң Консультанттары Алқасы**

*Нұр-Сұлтан қ., Қонаев көш., 12/1, 402, 403, 404 кеңсе*

Әділет министрлігі *(бұдан әрі - Министрлік)* Әкімшілік рәсімдік - процестік кодекстің *(бұдан әрі - ӘРПК)* нормалары қолданысқа енгізілген күннен бастап 6 ай кезеңінде олардың құқық қолдану практикасына талдау жүргізеді.

 **Адвокаттар мен заң консультанттарының** жеке және заңды тұлғалардың құқықтарын, бостандықтары мен заңды мүдделерін қорғаудағы **қызметінің маңыздылығын** сезіне отырып, Министрлік әкімшілік-құқықтық актілер нормаларын қолданудың оң және теріс салдарын анықтау бойынша жүргізіліп жатқан жұмысқа жәрдем көрсетуді сұрайды.

Бұдан басқа, ұсынылған ақпарат **Қазақстан Республикасының әкімшілік әділет жүйесін одан әрі жетілдіруге**, құқықтық қайшылықтар мен вакуумдарды анықтауға, сондай-ақ әкімшілік органдар қызметіндегі **жүйелі қателерді зерттеуге** негіз болады.

Жоғарыда айтылғандарды ескере отырып, Министрлік келесі сұрақтарға жауап беруді сұрайды:

* Әкімшілік сот ісін жүргізуді жүзеге асыру шеңберінде адвокаттар мен заң консультанттары қандай проблемалық сәттерге тап болады?
* Әкімшілік органдар, лауазымды тұлғалар, өтініш берушінің шағымдану рәсіміне бастамашы болуына, оның ішінде сотта олардың пайдасына емес іс қараудың нәтижесіне әсер ететін көбінесе қандай қателіктерге жол береді *(нақты дәлелдер мен негіздемелер беріңіз)*?
* Тыңдау институты әкімшілік рәсімдерге қатысушылардың өтініштері мен шағымдарын қарау нәтижесіне қаншалықты тиімді әсер етеді?
* Нормативтік құқықтық актілердің ӘРПК нормаларына сәйкес қандай сәйкессіздіктер анықталды *(осы актілердің атауын көрсетуіңізді сұраймыз)*?
* Қолданыстағы заңнамада жеке және заңды тұлғалардың құқықтарын, бостандықтары мен заңды мүдделерін қорғау кезінде теріс әсер ететін құқықтық қайшылықтар, вакуумдар бар ма?
* Сотта тараптар арасындағы дауларды бейбіт жолмен шешуге қандай жағдайлар кедергі келтіреді?
* Көбінесе шағымды қайтарып алудың негізі неде?
* ӘРПК-нің процедуралық және процесуалдық бөліктерін жақсарту бойынша қандай ұсыныстар бар?

Жоғарыда аталған негіздерді ескере отырып, **а.ж. 11 наурызына дейін** Министрліктің атына сұратылған ақпаратты **мемлекеттік және орыс тілдерінде** жолдай отырып, **әрбір адвокаттар алқасының, заң консультанттарының** **айқындамаларын жеке қоса бере отырып**, **жинақталған ақпаратты** Министрліктің атына енгізуді сұраймыз.

**Қазақстан Республикасы**

**Әділет министрлігінің**

**Заңнама департаментінің**

**Директоры А. Мұқанова**

*✍ Рустам Ахметов*

*🕿 8 (7172) 95-50-79, 8-705-201-90-09*